U okviru projekta „Home grown business“, kojeg financira Europska unija kroz program IPA 2011, JU Razvojna agencija Županije Zapadnohercegovačke - HERAG objavljuje

**JAVNI POZIV**

**za mala i srednja poduzeća (MSP) i fizičke osobe sa područja Županije Zapadnohercegovačke**

Sredstva ovog javnog poziva namijenjena su poduzetnicima kao podrška realizaciji poslovnih ideja kroz osnivanje gospodarskog subjekta ili u okviru već postojećeg. Ukupan iznos sredstava koja su dostupna iz ovog Poziva iznose 60.000 EUR.

Pomoć projektu se može dobiti kroz dva LOT-a:

* LOT 1: pomoć u poduzetničkom inkubatoru. Poduzetnik će se smjestiti u poduzetnički inkubator i u njemu obavljati svoju djelatnost. U tom okviru će dio potpore koristiti za plaćanje smještaja u poduzetničkom inkubatoru dok će ostali dio potpore trošiti za aktivnosti koje predvidi poslovnim nacrtom svog projekta. Ukupan iznos sredstava koji je predviđen za LOT 1 iznosi 30.000 EUR.
* LOT 2: pomoć bez ulaska u poduzetnički inkubator. Poduzetnik se neće smjestiti u poduzetnički inkubator nego će predvidjeti druge aktivnosti koje su potrebne za razvoj projekta po poslovnom nacrtu kojeg dostavlja. Ukupan iznos sredstava koji je predviđen za LOT 2 iznosi 30.000 EUR.

Sve dodatne informacije možete dobiti na web stranici [www.herag.ba](http://www.herag.ba) ili putem e-maila info@herag.ba. Aplikacijski paket možete preuzeti na web stranicama [www.herag.ba](http://www.herag.ba); [www.eu-hgb.com](http://www.eu-hgb.com).

Pozivaju se zainteresirani poduzetnici i fizičke osobe koje se žele dodatno informirati da sudjeluju na prezentacijama Javnog poziva, koje će se održati na području sve četiri općine Županije Zapadnohercegovačke u sljedećim terminima:

* Grude, Općinska vijećnica, utorak 20.10.2015. god. (10:00 – 12:00 sati)
* Posušje, Općinska vijećnica, srijeda 21.10.2015. god. (10:00 – 12:00 sati)
* Široki Brijeg, Općinska vijećnica, četvrtak 22.10.2015. god. (10:00 – 12:00 sati)
* Ljubuški, Poduzetnički inkubator Ljubuški, petak 23.10.2015. god. (16:00 – 17:00 sati)

Također, sve zainteresirane pozivamo da se prijave za sudjelovanje na Danima otvorenih vrata na kojima će imati priliku svoju poslovnu ideju razraditi uz pomoć mentora i stručnjaka angažiranih na projektu. Prijave izvršite na kontakt telefon HERAG-a 039 681-631. Dani otvorenih vrata će se održati prema sljedećem rasporedu:

* Grude, Općinska vijećnica, utorak 20.10.2015. god. (15:00 – 18:00 sati)
* prijave do 20.10.2015 do 14:00 sati
* Posušje, Općinska vijećnica, srijeda 21.10.2015. god. (15:00 –18:00 sati)
* prijave do 21.10.2015 do 14:00 sati
* Široki Brijeg, Općinska vijećnica, četvrtak 22.10.2015. god. (15:00 – 18:00 sati)
* prijave do 22.10.2015 do 14:00 sati
* Ljubuški, Poduzetnički inkubator, petak 23.10.2015. god. (17:00 – 19:00 sati)
* prijave do 23.10.2015 do 16:00 sati

Krajnji rok za podnošenje prijava je: 16.11.2015. god. do 16:00 sati.

Naglašavamo da nije dopuštena prijava projekata koji su već financirani EU sredstvima ili sredstvima drugih donatora putem drugih Javnih poziva.

*"Ovaj poziv je urađen uz pomoć Europske unije. Sadržaj ovog poziva je isključiva odgovornost JU Razvojna agencija ŽZH - HERAG i ni u kom slučaju ne predstavlja stajališta Europske unije".*